b'\n_START_ARTICLE_\nIvanas Stapovi\xc4\x8dius\n_START_SECTION_\nBiografija\n_START_PARAGRAPH_\n2003 m. baig\xc4\x97 Vilniaus pedagogin\xc4\xaf universitet\xc4\x85. Buvo Lietuvos olimpinio sporto centro aukl\xc4\x97tinis. Treneriai: Leonardas Rugys (pirmasis, 1994-1995), I. Minkevi\xc4\x8dius (1995-1999), Stanislovas Mi\xc5\xbeigurskis, Vladimiras Bajevas (1999-2004). Lietuvos bokso rinktin\xc4\x97s narys (1994-2004). Nuo 2006 m. \xc4\xafmon\xc4\x97s savininkas.\n_START_SECTION_\nSporto pasiekimai\n_START_PARAGRAPH_\nBuvo 6 kartus Lietuvos bokso \xc4\x8dempionas: 1997 \xe2\x80\x93 iki 48 kg, 1998, 1999-2001, 2003 - iki 51 kg. 1998 m. Europos jaunimo \xc4\x8dempionate u\xc5\xbe\xc4\x97m\xc4\x97 5-8 vietas, kvalifikaciniame turnyre \xe2\x80\x93 1 viet\xc4\x85._NEWLINE_1998 m. Minske (Baltarusija) Europos vyr\xc5\xb3 bokso \xc4\x8dempionate laim\xc4\x97jo sidabro medal\xc4\xaf. Kituose Europos \xc4\x8dempionatuose buvo 5-8 viet\xc5\xb3 (2002 Perm\xc4\x97, Rusija) ir 9-16 vieos (2004 Pula, Kroatija, abu kartus iki 51 kg) laim\xc4\x97tojas._NEWLINE_Pasaulio \xc4\x8dempionatuose 1999 m. (Hiustonas, JAV) ir 2001 m. (Belfastas, Did\xc5\xbeioji Britanija) u\xc5\xbe\xc4\x97m\xc4\x97 9-16 vietas (atitinkamai iki 48 kg ir iki 51 kg svorio kategorijose), 2003 m. (Bankokas, Tailandas) - 17-32 vietas (iki 51 kg)._NEWLINE_2000 m. vasaros olimpin\xc4\x97se \xc5\xbeaidyn\xc4\x97se (Sidn\xc4\x97jus, Australija) bokso var\xc5\xbeybose iki 48 kg u\xc5\xbe\xc4\x97m\xc4\x97 5-8 vietas._NEWLINE_U\xc5\xbe sporto pasiekimus I. Stapovi\xc4\x8diui \xc4\xafteiktas Lietuvos did\xc5\xbeiojo kunigaik\xc5\xa1\xc4\x8dio Gedimino ordino medalis (2001).'